# Alie Lindberg

### Wikipedia

Alie Lindberg (s. 1849 – k. 1933) oli ahvenanmaalainen pianisti. Musikaalisten vanhempien lapsi Alexandra (toinen etunimi vakiintui myöhemmin) alkoi soittaa viisivuotiaana ja saattoi lahjojensa ansiosta jatkaa musiikkiopintoja stipendirahoituksella Helsingissä. Korkein musiikin opetus kuitenkin puttui Suomesta vielä tuolloin. 1860-luvulla Alie Lindberg lähti Saksaan opiskelemaan Carl Tausigin ja Adolf Henseltin kaltaisten pianopedagogien johdolla. Näiden suhteiden ansiosta hän pääsi soittamaan itselleen säveltäjä Franz Lisztille, joka arvosti suomalaisen taitoja.

Lindbergin konserttipianistin ura alkoi 1870-luvun alussa ja kesti parikymmentä vuotta. Hänen ohjelmistonsa oli kapea, mutta sisälti paljon ajalle tyypillisiä virtuoosikappaleita, jotka sittemmin ovat paljolti unohtuneet. Alie Lindberg esiintyi etenkin Saksassa, Englannissa ja Pohjoismaissa ja jopa toimi omana managerinaan.

1800-luvun lopulta kuolemaansa asti Alie Lindberg asui Tukholmassa. On arvioitu, että reumatismi saattoi lopettaa hänen soittonsa.

## [muokkaa] Lehdet

- Bortglömd pianist (Hufvudstadsbladet 13.8.2005)

Haettu osoitteesta http://fi.wikipedia.org../../../a/l/i/Alie_Lindberg_ea4b.html

Luokka: Suomalaiset pianistit

##### Views

- Artikkeli
- Keskustelu
- Nykyinen versio

##### Etsi